**Szentendre Város Önkormányzat Képviselő-testületének**

**12/2016. (IV.18.) önkormányzati rendelete**

Szentendre Város Önkormányzat Képviselő-testülete által alapított kitüntető díjak és elismerések adományozásának rendjével összefüggő egyes önkormányzati rendeletek módosításáról

Szentendre Város Önkormányzat Képviselő-testülete

a) Magyarország Alaptörvényének 32. cikk (1) bekezdésében valamint a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjának, valamint a 24. § (9) bekezdésének felhatalmazása alapján a Szentendre Város Díszpolgára Cím, valamint a PRO URBE Emlékérem alapításáról, adományozásának rendjéről szóló 41/2003. (VI.18) Önk. rendeletét,

b) Magyarország Alaptörvényének 32. cikk (1) bekezdésében valamint a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjának, valamint a 24. § (9) bekezdésének felhatalmazása alapján a Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendeletét

az alábbiak szerint módosítja:

**1. §** (1) Szentendre Város Önkormányzat Képviselő-testületének a Szentendre Város Díszpolgára Cím, valamint a PRO URBE Emlékérem alapításáról, adományozásának rendjéről szóló 41/2003. (VI.18) Önk. rendelet (továbbiakban: R.) 7. § (3a) bekezdés szövege helyébe az alábbi szöveg lép:

*„7. § (3a) A (3) bekezdésben foglalt határidőtől eltérően, a határidő lejárta után, a helyi lakosság jelentős részét érintő, előre nem látható rendkívüli esemény bekövetkezte esetén, a rendkívüli esemény elhárításában kiemelkedő szerepet játszó személyre a (3) bekezdésben meghatározott javaslattevők a Képviselő-testület ülését megelőző nap 12 óráig is javaslatot tehetnek.”*

(2) A R. 7. § (4)-(5) bekezdése hatályon kívül helyezésre kerül.

**2. §** (1) Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendelet (továbbiakban: rendelet) 10. § (2) bekezdés d) pontja hatályon kívül helyezésre kerül.

(2) A rendelet 10. §-a az alábbi (2a) bekezdéssel egészül ki:

*„10. § (2a) Az elismerésekből díjanként évente 1-1 adományozható, kivéve a Szentendre Város Pedagógiai Díjat, melyből évente legfeljebb 3 odaítéléséről dönthet a Képviselő-testület.”*

**3. §** (1) E rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2016. április 14.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2016. április 18-án került kihirdetésre.

**dr. Gerendás Gábor**

jegyző